《过家开仲新斋因忆帆园旧游》
清代·陈恭尹

宅边开径接疏篱，步屧相过旦夕宜。方沼红鱼春后子，平台苍树古来枝。

忽看山色浮人外，尚记名园隔水涯。伯叔父兄文酒会，白头犹梦旧追随。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。